અગાઉ બેંગલોરે ઓપનર પાર્થિવ પટેલ અને ત્યાર બાદ કેપ્ટન વિરાટ કોહલીની વિકેટ સસ્તામાં ગુમાવી દીધા બાદ ડી વિલિયર્સ અને મોઇન અલીએ અત્યંત ઝંઝાવાતી બેટિંગ કરી હતી. બંનેએ લગભગ દસ ઓવરમાં 107 રનની ભાગીદારી નોંધાવી હતી. ડી વિલિયર્સે વર્તમાન સિઝનમાં પોતાનું ફોર્મ જાળવી રાખતાં 39 બોલમાં 12 બાઉન્ડ્રી અને એક સિક્સર સાથે 69 રન ફટકાર્યા હતા તો મોઇન અલી વધુ ઝડપથી રમ્યો હતો. તેણે 34 બોલમાં છ સિક્સર સાથે 65 રન ફટકાર્યા હતા.